संजय अपडेट: घर का खाना: हां, सिगरेट: नहीं - Sanjay dutt surrender live update - AajTak
संजय अपडेट: घर का खाना: हां, सिगरेट: नहीं
खलनायक से गांधीगीरी और फिर पुलिसगीरी तक का सफ़र तय करने वाले संजय दत्त आज से एक नई चुनौती का सामना करने जा रहे हैं. सुप्रीम कोर्ट के फरमान के मुताबिक आज उन्हें मुंबई की विशेष टाडा अदालत में सरेंडर करना है.
नई दिल्ली, 16 मई 2013, अपडेटेड 17 मई 2013 00:17 IST
मुन्नाभाई सीरिज़ की तीसरी फिल्म 'मुन्नाभाई चले अमेरिका' थी. फिल्म बन नहीं पाई और संजू बाबा कभी अमेरिका नहीं जा पाएंगे. सज़ायाफ्ता कैदी को अमेरिका वीसा नहीं देता. आज से उनका आशियाना यरवदा जेल होगा, जहां उन्होंने खानसामे का काम चुना है.
पिछली जेलयात्रा में वे कारपेंटर थे. जेल की रोटी 18 महीने खाने के बाद इस आस में घर बसा लिया कि बुरा वक्‍त टल जाएगा. मंदिर, गुरुद्वारे और दरगाहों पर मन्नतें मांगी, लेकिन पूरी नहीं हुई. ज्योतिषियों और नजूमियों की अंगूठी-ताबीज काम ना आए. अदालत से मिन्नतें कीं, सुनी नहीं गई.
कानून के राज़ में ग्रह-नक्षत्र-सितारे साथ नहीं, सितारे की कोई औकात नहीं. आज गर्दिश में हैं मुंबई से पुणे का सफर जो 2 घंटे में खत्म हो जाएगा, लेकिन पुणे से मुंबई वापस आने में 42 महीने लग सकते हैं.
- आज रात आर्थर रोड जेल में ही रहेंगे संजय दत.
- टाडा कोर्ट से निकले संजय दत्त, पुलिस वैन से ले जाए गए. कोर्ट परिसर के पिछले गेट से निकले संजय दत्त, यरवदा जेल भेजे गए.
- अभी टाडा कोर्ट में ही हैं संजय दत्त, चल रही है कागजी कार्रवाई. पहले आर्थर रोड जेल ले जाया जाएगा संजय दत्त को उसके बाद उन्‍हें पुणे की यरवदा जेल भेजा जाएगा. संजय दत्त की मेडिकल जांच की जाएगी
-संजय दत्त को सीधे यरवदा जेल ले जाया जाएगा, संजय डालेंगे क्‍यूरेटिव पीटिशन.
- संजय दत्त को पुणे की यरवडा जेल भेजा जाएगा.
- टाडा कोर्ट ने संजय दत्त की सिगरेट पीने की मांग ठुकराते हुए कहा कि संजय दत्त सिगरेट पीना छोड़ दें. कोर्ट ने कहा कि संजय दत्त को बाकी सुविधाएं मिलेंगी. साथ ही 15 दिन के लिए पंखे की मंजूरी भी मिली.
- टाडा कोर्ट में संजय दत्त ने सरेंडर किया. संजय दत्त को 1 महीने तक घर का खाना मिलेगा.
- संजय दत्त के साथ कटघरे में पत्‍नी मान्‍यता, बहन प्रिया भी मौजूद.
- कोर्ट में घुसते ही संजय दत्त ने कोर्ट से सीने में दर्द होने की शिकायत कर बैठने की इजाजत मांगी, कोर्ट ने संजय दत्त को दी बैठने की इजाजत.
- यूसुफ नलवाला ने किया सरेंडर, नलवाला के वकील कोर्ट से जेल में दवा ले जाने की अर्जी दी, इसी मामले में फिलहाल कोर्ट में चल रही है सुनवाई.
-कोर्ट के अंदर संजय दत्त ने अपने वकील रिजवान मर्चेंट से की बात. साथ ही संजय दत्त ने अपनी पत्‍नी मान्‍यता से भी की बात, उनके साथ बहन प्रिया दत्त भी हैं मौजूद.
-सरेंडर करने के लिए कोर्ट में दाखिल हुए संजय दत्त, बहन प्रिया, नम्रता और पत्‍नी मान्‍यता भी हैं साथ.
-संजय दत्त के दोस्‍त यूसुफ नलवाल कोर्ट में सरेंडर करने पहुंचे.
-टाडा कोर्ट पहुंचे संजय दत्त, थोड़ी देर में करेंगे सरेंडर, कोर्ट के बाहर मीडिया और प्रशंसकों की उमड़ी भीड़.
-संजय दत्त के वकीलों ने जेल में इस्‍तेमाल करने के लिए दवाईयों और कपड़े के लिए अर्जी देने की तैयारी की. ये अर्जी अदालत में संजय के आने के बाद दी जाएगी.
-थोड़ी देर में टाडा कोर्ट पहुंचेंगे संजय दत्त, करेंगे सरेंडर.
-बहन प्रिया दत्त, पत्‍नी मान्‍यता भी हैं संजय दत्त के साथ, महेश भट्ट भी हैं साथ.
संजय दत्त को कट्टरपंथी ताकतों से जान का खतरा!
-घर से निकले संजय दत्त, थोड़ी देर में मुंबई के टाडा कोर्ट में करेंगे सरेंडर.
-बुधवार रात अभिनेता सलमान खान और फरदीन खान ने की संजय दत्त से मुलाकात.
-दक्षिणपंथी संगठन हिन्दू राष्ट्र सेना के कार्यकर्ताओं ने बुधवार को संजय दत्त के बांद्रा स्थित निवास के बाहर प्रदर्शन कर उन्हें बिना किसी वीआईपी सुविधा के जेल भेजने की मांग की.
-मुसीबत की घड़ी में संजय दत्त के साथ खड़े हुए बॉलीवुड सितारे, अजय देवगन, सलमान, अभिषेक बच्चन समेत कई सितारों ने की मुलाकात.
-सरेंडर के लिए शाम 5 बजे तक का वक्‍त, संजय दत्त को मुंबई के आर्थर रोड जेल ले जाएंगे.
-बॉलीवुड अभिनेता संजय दत्त को आज जाना होगा जेल, मुंबई में स्पेशल टाडा कोर्ट में करेंगे सरेंडर.
सरेंडर के बाद क्‍या होगा संजू के साथ? | LIVE अपडेट
संजय ने टाडा कोर्ट में किया सरेंडर | LIVE TV